সেরা ছবি, সেরা অভিনেতা (অমিতাভ বচ্চন), সেরা সংলাপের (রীতেশ শাহ) পাশাপাশি সেরা সম্পাদনার পুরস্কারও পেল ‘পিঙ্ক’। যার কৃতিত্ব কলকাতার বোধাদিত্য বন্দ্যোপাধ্যায়ের। 
এমনিতেই ‘পিঙ্ক’এ যাঁরা কাজ করেছেন, অধিকাংশই বাঙালি। অনিরুদ্ধ রায়চৌধুরী পরিচালিত ছবি এদিন একেবারে সরগরম করে রাখল স্টার স্ক্রিন অ্যাওয়ার্ডসের মঞ্চ। এছাড়া, সেরা অভিনেত্রী হলেন আলিয়া ভট্ট (উড়তা পঞ্জাব)। ‘নীরজা’র জন্য সেরা পরিচালকের পুরস্কার পেলেন রাম মাধবানি। ক্রিটিক্‌স চয়েস সেরা অভিনেতা হলেন সুশান্ত সিংহ রাজপুত (এমএস ধোনি: দি আনটোল্ড স্টোরি)। এই বিভাগেই সেরা অভিনেত্রী হলেন স্বরা ভাস্কর (নীল বাটে সন্নাটা)। 
তবে এদিনের অনুষ্ঠানের আসল চমক ছিল কিন্তু শাহরুখ খান আর সলমন খানের সঞ্চালনা। দু’জনকে একসঙ্গে নাচতেও দেখা যায়!